ET Euroopa Liidu Teataja C 50/10

Šveitsi Konföderatsiooni teave, mis on esitatud Euroopa Komisjonile vastavalt Euroopa Parlamendi ja nõukogu määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) artiklile 37

(2009/C 50/09)

Teatavate ELT C 3, 8. jaanuaril 2009 avaldatud andmete asendamine.

Punkt „III. Artikli 21 punkt d — kolmandate riikide kodanike kohustus teatada oma viibimisest mis tahes liikmesriigi territooriumil” asendatakse järgmise tekstiga:

Šveitsi Konföderatsioon teatab seoses Euroopa Parlamendi ja nõukogu 15. märtsi 2006. aasta määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) artikli 21 punktiga d vastavalt artiklile 37, et välisriikide kodanikud on välismaalasi käsitleva 16. detsembri 2005. aasta föderaalseaduse (RS 142.20) artiklite 12–14 alusel põhimõtteliselt kohustatud teatama oma viibimisest Šveitsi territooriumil. Kõnealusest teatamiskohustusest on vabastatud järgmised isikud (olenemata sellest, kas nad on riigis viibimiseks kohustatud hankima loa):

— kuni 3 kuud Šveitsis viibivad välisriikide kodanikud, kes ei tee tasustatavat tööd (riiki lubamist ja seal viibimist ja tasustatava töö tegemist käsitleva määruse (RS 142.201) artikkel 9). Vastavalt välismaalaste seaduse artiklile 16 peavad tasuliste majutusteenuste pakkujad siiski teatama kõnealustest isikutest kantoni pädevale asutusele;

— välisriigi kodanikud, kes on saanud loa siseneda Šveitsi, et teha seal tasustatavat tööd või osutada piiriülest teenust kuni nelja kuu jooksul aastas, välja arvatud varieteeartistid ning muusika, kirjanduse, näitekunsti, kujutava kunsti, tsirkuse või estraadi alal tegutsevad loomingulised töötajad (riiki lubamist ja seal viibimist ja tasustatava töö tegemist käsitleva määrus artikli 12 lõigud 1 ja 3);

— välisriigi kodanikud, kes ei pea taotlema riiki sisenemiseks luba, sest nad osutavad piiriülest teenust või teevad Šveitsis välisriigi tööandja tellimusel tasustatavat tööd, tingimusel et selline tegevus ei kesta kalendriaastas üle kaheksa päeva. Kui aga ilmneb, et kõnealune tegevus kestab kavandatust kauem, tuleb loa saamiseks sellest teatada enne nimetatud kaheksa päeva täitumist (riiki lubamist ja seal viibimist ja tasustatava töö tegemist käsitleva määruse artikli 14 lõige 2). (Tsiviil)ehituse ja viimistlustööde, toitlustuse, hotellinduse, tööstusliku ja kodupuhastuse, järelevalve- ja turvateenuste, rändkaubanduse ja seksitööstuse valdkonnas töötamiseks tuleb siiski alati taotleda luba ja teatada riiki saabumisest, olenemata kõnealuse töö kestusest.

Alljärgnevalt on esitatud Schengeni piirieeskirjade artikli 21 punktiga d seotud riiklike sätete tekst:

Välismaalasi käsitlev 16. detsembri 2005. aasta föderaalseadus (RS 142.20)

Artikkel 12

Kohustus teatada riiki saabumisest

1. Välismaalane, kes on kohustatud hankima lühi- või pikaajalise loa riigis viibimiseks või elama asumise loa, peab teatama riiki saabumisest oma elu- või töökohajärgsele pädevale asutusele Šveitsis enne, kui lõpeb ajavahemik, mille jooksul ta ei vaja riigis viibimiseks luba, või enne tasustatava töö alustamist.

2. Kui kõnealune isik asub elama muusse kantonisse või kohalikku omavalitsusse, peab ta teatama uue elukoha pädevale asutusele oma saabumisest.

3. Saabumisest teatamise tähtajad kehtestab liidunõukogu.

Artikkel 13

Lubade taotlemise ja saabumisest teatamise kord

1. Saabumisest teatamisel peab välismaalane esitama isikut tõendava dokumendi. Tunnustatud isikut tõendavad dokumendid ja erandid nimetatud korrast määrab kindlaks liidunõukogu.

2. Pädev asutus võib nõuda väljavõtet päritolu- või lähteriigi karistusregistrist või muid menetluse jaoks vajalikke dokumente.

3. Välismaalane tohib teatada oma saabumisest alles siis, kui tal on olemas kõik dokumendid, mida pädev asutus nõuab loa väljaandmiseks.

Artikkel 14

Erandid

Liidunõukogu võib kehtestada lubade hankimiseks või saabumisest teatamiseks kergemad nõuded, eriti ajutiste piiriüleste teenuste lihtsustamise eesmärgil.

Artikkel 16

Majutaja kohustus

Isikud, kes majutavad tasu eest välismaalasi, peavad teatama nendest pädevale kantoni asutusele.

Riiki lubamist ja seal viibimist ja tasustatava töö tegemist käsitlev määrus (RS 142.201)

Artikkel 9

Riigis viibimine, kui puudub kohustus teatada saabumisest

(välismaalasi käsitleva seaduse artikkel 10)

1. Välismaalased, kes ei tee Šveitsis tasustatavat tööd, ei vaja riigis viibimiseks luba ega ole kohustatud teatama oma saabumisest juhul, kui nad ei viibi alates riiki saabumisest arvestatava kuue kuu jooksul riigis üle kolme kuu (edaspidi „luba mitte vajav viibimine riigis”). Kõnealused isikud peavad vajadusel esitama riiki sisenemise kuupäeva tõendamiseks vajalikud dokumendid.

2. Luba mitte vajava riigis viibimise ajal tuleb pidada kinni riiki sisenemise tingimustest, mis on sätestatud välismaalasi käsitleva seaduse artiklis 5.

Artikkel 12

Lühiajaline tasustatav töö

(välismaalasi käsitleva seaduse artikli 12 lõige 3 ja artikkel 14)

1. Välismaalased, kes on saanud artiklis 5 osutatud loa siseneda Šveitsi, et teha seal tasustatavat tööd või osutada piiriülest teenust kuni nelja kuu jooksul aastas, nagu on sätestatud artikli 19 lõike 4 punktis a, ei ole kohustatud teatama oma saabumisest. Erandiks on artiklis 34 osutatud varieteeartistid.

2. Isikud, kes on saanud artiklis 5 osutatud loa siseneda Šveitsi, et teha seal tasustatavat tööd või osutada piiriülest teenust üle nelja kuu jooksul aastas, võivad alustada tööd niipea, kui nad on teatanud oma saabumisest, tingimusel et ei tehta vastupidist otsust.

3. Artiklis 34 osutatud varieteeartistid ja artikli 19 lõike 4 punktis b osutatud loomingulised töötajad peavad teatama oma saabumisest Šveitsi, olenemata riigis viibimise kestusest.

Artikkel 14

Piiriülene tasustatud töö, mille kestus ei ületa kaheksat päeva

1. Välismaalastel, kes osutavad artiklis 3 määratletud piiriülest teenust või teevad Šveitsis välisriigi tööandja tellimusel tasustatavat tööd, peab olema selleks ettenähtud luba juhul, kui selline tegevus kestab kalendriaastas üle kaheksa päeva.

2. Kui kõnealune tegevus kestab kavandatust kauem, tuleb sellest teatada enne nimetatud kaheksa päeva täitumist. Pärast teate esitamist võib kuni loa saamiseni jätkata tasustatavat tööd, välja arvatud juhul, kui pädev asutus ei tee vastupidist otsust.

3. Välismaalastel peab olema luba piiriülese tasustatava töö tegemiseks, olenemata selle kestusest, kui tegu on ühega järgmistest valdkondadest:

a) (tsiviil)ehitus ja viimistlustööd;

b) toitlustus, hotellindus ning tööstuslik ja kodupuhastus;

c) järelevalve- ja turvateenused;

d) rändkaubandus rändkaubandust käsitleva 23. märtsi 2001. aasta föderaalseaduse artikli 2 lõike 1 punktide a ja b tähenduses;